
Αριθ. 14037 (1) 


Δημοσίευση στην Εφημερίδα της Κυβερνήσεως της από 19.4.89 
ΣΣΕ ΗΣΑΠ Ένωσης εργαζομένων ΗΣΑΠ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74. 

2. Την αριθμ. 98130/21.11.88 απόφαση του Πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
Υπουργού Εργασίας στον Υπουργό .Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 21.4.89 και συντάχθηκε το 
αρ. 75/89 πρακτικό καταθέσεως, της οποίας το περιεχόμενο 
έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΗΣΑΠ Α.Ε. - ΕΝΩΣΗ ΕΡΓΑΖΟΜΕΝΩΝ ΗΣΑΠ 

Στην Αθήνα σήμερα στις 19 Απριλίου 1989 ημέρα Τετάρτη 
και ώρα 12.00 στα Κεντρικά Γραφεία (Αθηνάς 67) της Δημό¬ 
σιας Επιχείρησης Κοινής Ωφέλειας που λειτουργεί με τη μορφή 
Ανώνυμης Εταιρείας και με την επωνυμία «ΗΛΕΚΤΡΙΚΟΙ ΣΙ¬ 
ΔΗΡΟΔΡΟΜΟΙ ΑΘΗΝΩΝ ΠΕΙΡΑΙΩΣ Α.Ε.» (ΗΣΑΠ Α.Ε.) 

που έχει έδρα την Αθήνα, παρισταμένου και συμφωνήσαντος με 
τους όρους της Σύμβασης αυτής και του νόμιμα, για το σκοπό 
αυτό, εξουσιοδοτημένου, σύμφωνα με το άρθρο 21 παρ. 4 του Ν. 
3239/55, εκπροσώπου του Υπουργείου Μεταφορών και Επικοι¬ 
νωνιών το οποίο εποπτεύει τους ΗΣΑΠ Θωμά Ευγενίδη, που 
προσκλήθηκε παράλληλα, νόμιμα, για να παραστεί και να ανα¬ 
πτύξει τις απόψεις του Υπουργείου αυτού, κατά τις σχετικές δια¬ 
πραγματεύσεις, οι υπογράφοντες: από τη μία πλευρά, ο Γιώργος 
Μπούσμπουρας Πρόεδρος του Διοικητικού Συμβουλίου και Γενι¬ 


κός Διευθυντής της Α.Ε. ΗΣΑΠ, που ενεργεί σύμφωνα με το 
νόμο (παρ. 2 άρθρου 5 της από 10/12.2.76, πράξεως Νομοθετι¬ 
κού Περιεχομένου του Προέδρου της Δημοκρατίας, που κυρώ¬ 
θηκε με το Ν. 352/76) νόμιμος εκπρόσωπος αυτής, και σαν ει¬ 
δικά στην προκειμένη περίπτωση εξουσιοδοτημένος με την υπ’ 
αριθ. 234/4.1.89 θέμα 2, στοιχείο θ, απόφαση του Διοικητικού 
Συμβουλίου των ΗΣΑΠ Α.Ε. με την οποία μεταβιβάζονται αρμο¬ 
διότητες του Δ.Σ. προς τον Γενικό Διευθυντή, εκπρόσωπός της, 
και για λογαριασμό της Εταιρείας αυτής, και από την άλλη 
πλευρά, τα παρακάτω αναφερόμενα μέλη της Διοίκησης του 
Επαγγελματικού Εργασιακού Σωματείου Εργαζομένων στους 
ΗΣΑΠ, με την επωνυμία «ΕΝΩΣΗ ΕΡΓΑΖΟΜΕΝΩΝ-ΗΣΑΠ» 
που έχει έδρα τον Πειραιά (Μέγαρο ΗΣΑΠ) που όπως φαίνεται 
από το πρόσφατης έκδοσης οικείο πιστοποιητικό του αρμόδιου 
Πρωτοδικείου, το οποίο προσκόμισαν, ευρίσκεται σε νόμιμη λει¬ 
τουργία και τα οποία ενεργούν από κοινού με βάση τις κατά νόμο 
(άρθρο 7 παρ. 6 Ν. 3239/55), και σε κεκυρωμένα αντίγραφα 
προσκομισθείσες, σχετική απόφαση - εξουσιοδότηση της Γενικής 
Συνέλευσης, και απόφαση - εξουσιοδότηση του Διοικητικού Συμ¬ 
βουλίου του παραπάνω Σωματείου, σαν ειδικά αρμόδια και νό¬ 
μιμα εξουσιοδοτημένα για τη συνομολόγηση και υπογραφή της 
παρούσας Συλλογικής Σύμβασης εκπρόσωποι του και για λογα¬ 
ριασμό του Σωματείου αυτού και των Μελών του: 

1. Γαβρίλης Γεώργιος, Πρόεδρος 

2. Σοφιανός Γεώργιος, Γενικός Γραμματέας 

3. Φωτόπουλος Εμμανουήλ, Μέλος 

4. Σουκαράς Σπύρος, Μέλος 

Συμφώνησαν και συναποδέχθηκαν, με τις παραπάνω ιδιότητές 
τους και για λογαριασμό των από αυτούς εκπροσωπούμενων 
κατά τα παραπάνω, νομικού προσώπου και των Μελών τους, την 
παρούσα Συλλογική Σύμβαση με την οποία ρυθμίζονται τα οικεία 
συλλογικά θέματα, διευθετούνται οι συναφείς αμφισβητήσεις και 
επιλύονται οι εκκρεμούσες αντίστοιχες συλλογικές διαφορές ερ¬ 
γασίας. 

ΚΕΦΑΛΑΙΟ ΠΡΩΤΟ 
Άρθρο Ιο 

ΥΠΟΚΕΙΜΕΝΙΚΑ ΟΡΙΑ 

Στις διατάξεις της παρούσας Ε.Σ.Σ.Ε. υπάγονται από της 
ισχύος της, οι μισθωτοί της Α.Ε. ΗΣΑΠ στους οποίους αφορούν 
οι αντίστοιχες ρυθμίσεις, εφόσον πρόσθετα και σωρευτικά: 

α) Είναι μέλη του παραπάνω αντισυμβαλλόμενου με την ΑΕ 
ΗΣΑΠ επαγγελματικού Σωματείου και 

β) ανήκουν στο τακτικό (Μόνιμο ή Δόκιμο) ή έκτακτο Προσω¬ 
πικό, με σύμβαση εργασίας ορισμένου ή αορίστου χρόνου. 

Άρθρο 2ο 

ΧΡΟΝΙΚΑ ΚΑΙ ΤΟΠΙΚΑ ΟΡΙΑ * 

ΤΥΠΙΚΗ ΚΑΙ ΟΥΣΙΑΣΤΙΚΗ ΙΣΧΥΣ 
ΚΑΤΑΓΓΕΛΙΑ 

α) Η παρούσα Ε.Σ.Σ.Ε. θα ισχύει σε όλο το Κράτος και για αό¬ 
ριστο χρόνο. 

β) Τυπικά και μάλιστα σε αναφορά με την εφαρμογή της δια- 
τάξεως της παραγράφου 3 άρθρου 2 του Ν. 3239/55 θα αρχίσει 
νά' ισχύει από την ημερομηνία που θα δημοσιευθεί στην Εφημε¬ 
ρίδα της Κυβερνήσεως ή από την επόμενη που θα κατατεθεί στο 
αρμόδιο Ειρηνοδικείο σύμφωνα με το Νόμο. 

γ) Η ουσιαστική κανονιστική ισχύς των ρυθμίσεων της αρχίζει 
κατά περίπτωση από την ημερομηνία που ορίζεται στις οικείες 
παραπάνω διατάξεις της άλλως, από 1.1.89. 

ΚΕΦΑΛΑΙΟ ΔΕΥΤΕΡΟ 
Άρθρο 3ο 

ΕΠΙΔΟΜΑ ΒΑΘΜΟΛΟΓΙΚΗΣ ΕΞΕΛΙΞΗΣ ή ΤΡΙΕΤΙΩΝ 

α) Το προβλεπόμενο από την υπ’ αριθ. 98/1977 απόφαση του 
ΔΔΔΔ Αθηνών (ΦΕΚ 1174/Β/14.11.77) επίδομα βαθμολογι¬ 
κής εξέλιξης επεκτείνεται σε όλους τους εργαζόμενους των 
ΗΣΑΠ και χορηγείται για κάθε βαθμολογική προαγωγή μέχρι 
και 8 βαθμούς για όσους προβλέπεται δυνατότης βαθμολογικής 
εξέλιξης, ή για κάθε αναγνωρισμένη τριετία μέχρι και 8 τριετίες, 
για όσους δεν προβλέπεται τέτοια (βαθμολογική) εξέλιξη. Σε πε¬ 
ρίπτωση που προβλέπεται βαθμολογική εξέλιξη μικρότερη των 8 
βαθμών, το επίδομα χορηγείται για τους προβλεπόμενους βαθ¬ 
ιούς και συμπληρωματικά για τις διανυόμενες τριετίες μέχρι και 
8 κατά ανώτατο όριο. 

β) Στην περίπτωση κατά την οποία ο μισθωτός δεν προάγεται 
στον αμέσως ανώτερο βαθμό για οποιοδήποτε λόγο, δικαιούται 
να λάβει το επίδομα βαθμολογικής εξέλιξης με την συμπλήρωση 
της τριετίας. 

Εν πάσει περιπτώσει η αλλαγή του ποσοστού του επιδόματος 
δεν θα γίνεται πριν την παρέλευση τριετίας. 

γ) Το επίδομα βαθμολογικής εξέλιξης ή τριετιών υπολογίζεται 
επί των βασικών προσηρμοσμένων μηνιαίων αποδοχών του μι¬ 
σθωτού και προσαυξάνεται με τα επιδόματα πολυετούς υπηρεσίας 
και τριετιών καθώς επίσης των οικογενειακών επιδομάτων. 

Άρθρο 4ο 

ΕΠΙΔΟΜΑ ΕΙΔΙΚΩΝ ΣΥΝΘΗΚΩΝ 

Το προβλεπόμενο από προηγούμενες ρυθμίσεις του αυτού επι¬ 
πέδου και ήδη χορηγούμενο στο Προσωπικό των ΗΣΑΠ, επί¬ 
δομα «ΕΙΔΙΚΩΝ ΣΥΝΘΗΚΩΝ» επανακαθορίζεται σε ποσοστό 
11 %. 

Το επίδομα αυτό υπολογίζεται επί των βασικών προσαρμοσμέ¬ 
νων μηνιαίων μισθών, προσαυξημένων με τα επιδόματα, πολυε¬ 
τούς υπηρεσίας και τριετιών καθώς επίσης και με τα οικογε¬ 
νειακά επιδόματα. 


Άρθρο 5ο 

ΕΠΙΔΟΜΑ «ΓΑΜΟΥ» 

Χορηγείται επίδομα «Γάμου» ίσο προς 10%. Το επίδομα αυτό 
δίνεται στους έγγαμους αμφοτέρων των φύλων ανεξάρτητα αν ο 
έτερος των συζύγων παίρνει όμοιο ή συναφές από οιονδήποτε ερ¬ 
γοδότη, είτε του ίδιωτικού είτε του Δημοσίου τομέα, συμπεριλαμ¬ 
βανομένου και της αντισυμβαλλομένης στην παρούσα ρύθμιση 
επιχειρήσεως ΗΣΑΠ. 

Άρθρο 6ο 
ΧΡΟΝΟΕΠΙΔΟΜΑ 

Το ήδη χορηγούμενο στο προσωπικό των ΗΣΑΠ χρονοεπί¬ 
δομα τριετιών επανακαθορίζεται ως εξής: 

Μετά τη συμπλήρωση ενός (1) έτους υπηρεσίας ή προϋπηρεσίας ίσο προς 10% 
Μετά τη συμπλήρωση τριών (3) ετών υπηρεσίας ή προϋπηρεσίας ίσο προς 15% 
Μετά τη συμπλήρωση έξι (6) ετών υπηρεσίας ή προϋπηρεσίας ίσο προς 20% 
Μετά τη συμπλήρωση εννέα (9) ετών υπηρεσίας ή προϋπηρεσίας ίσο προς 25% 
Μετά τη συμπλήρωση δώδεκα (12) ετών υπηρεσίας ή προϋπηρεσίας ίσο προς 

30% 

Μετά τη συμπλήρωση δεκαπέντε (15) ετών υπηρεσίας ή προϋπηρεσίας ίσο προς 

35% 

Μετά τη συμπλήρωση δεκαοκτώ (18) ετών υπηρεσίας ή προϋπηρεσίας ίσο προς 

40% 

Μετά τη συμπλήρωση εικοσιένα (21) ετών υπηρεσίας ή προϋπηρεσίας ίσο προς 

45% 

Μετά τη συμπλήρωση εικοσιτεσσάρων (24) ετών υπηρεσίας ή προϋπηρεσίας ίσο 

προς 50% 

Μετά τη συμπλήρωση εικοσιεπτά (27) ετών υπηρεσίας ή προϋπηρεσίας ίσο προς 

55% 

Μετά τη συμπλήρωση τριάντα (30) ετών υπηρεσίας ή προϋπηρεσίας ίσο προς 

60% 

Άρθρο 7ο 

Επίδομα Προϊσταμένου - Αναπλ. Προϊσταμένου Τμημάτων 

Το λαμβανόμενο επίδομα Προϊσταμένου και Αναπλ. Προϊστα¬ 
μένου των εσωτερικών υπηρεσιών, αναπροσαρμόζεται, του μεν 
Προϊσταμένου στο ποσό των έξι χιλιάδων (6.000) δραχμών, του 
δε Αναπλ. Προϊσταμένου στο ποσό των τριών χιλιάδων (3.000) 
δραχμών. 

Άρθρο 8ο 

ΕΠΙΔΟΜΑ ΔΙΑΧΕΙΡΙΣΤΙΚΩΝ ΛΑΘΩΝ 
ΚΑΙ ΧΙΛΙΟΜΕΤΡΙΚΩΝ ΑΠΟΣΤΑΣΕΩΝ 

α) Χορηγείται στους Προϊστάμενους αμαξοστοιχιών και στους 
Ελεγκτές σιδ/μου, όταν ασχολούνται με τον έλεγχο των εισιτη¬ 
ρίων, επίδομα διαχειριστικών λαθών ποσοστού πέντε τοις εκατό 
(5%), το οποίο υπολογίζεται επί των βασικών προσαρμοσμένων 
μηνιαίων μισθών. 

β) Επίσης καταβάλλεται χιλιομετρικό επίδομα και στους ελε¬ 
γκτές σιδηροδρόμου και στους πρόσθετους αστυφύλακες όταν συ¬ 
νοδεύουν τις ομάδες ελέγχου, και όταν εκτελούν εργασία ελέγ¬ 
χου. Ο τρόπος υπολογισμού του παραμένει ο ίδιος όπως ισχύει 
σήμερα. 

γ) Από την έναρξη ισχύος της παρούσας, η διάρκεια του δια¬ 
λείμματος των Ελεγκτών καθορίζεται σε ίσο χρόνο προς εκείνο 
που ισχύει για τους Προϊστάμενους αμαξ/χιών που ασχολούνται 
στον έλεγχο δηλαδή σε 50 λεπτά της ώρας. 

δ) Τα επιδόματα διαχειριστικών λαθών και χιλιομετρικών 
αποστάσεων καταβάλλονται με τις αυτές προϋποθέσεις και τρόπο 
υπολογισμού, όπως μέχρι σήμερα ισχύει. 

Άρθρο 9ο 

ΑΔΕΙΑ ΤΟΚΕΤΟΥ 

α) Η συνολική άδεια τοκετού των γυναικών που απασχολού- 

νται με σχέση εξηρτημένης εργασίας του ιδιωτικού δικαίου στους 
ΗΣΑΠ, ορίζεται σε δεκαπέντε (15) εβδομάδες από τις οποίες οι 
επτά (7) χορηγούνται υποχρεωτικά πριν από την πιθανή ημερο¬ 
μηνία τοκετού και οι υπόλοιπες οκτώ (8) μετά τον τοκετό. 

β) Σε περίπτωση που ο τοκετός θα πραγματοποιηθεί σε χρόνο 
προγενέστερο από αυτόν που είχε αρχικά πιθανολογηθεί το υπό¬ 
λοιπο της άδειας κυοφορίας θα χορηγείται υποχρεωτικά μετά τον 
τοκετό ώστε να εξασφαλίζεται χρόνος συνολικής αδείας δεκαπέ¬ 
ντε εβδομάδων. 

Άρθρο 10ο 

ΜΕΓΙΣΤΟ ΟΡΙΟ ΑΠΟΖΗΜΙΩΣΗΣ 

α) Το ήδη καταβαλλόμενο κατά ανώτατο όριο ποσό αποζημί¬ 
ωσης εκ δραχμών 1.150.000 σε εκείνους των οποίων λύνεται η 
σχέση εργασίας, επανακαθορίζεται σε 1.600.000 Δρχ. 

β) Η διάταξη της προηγούμενης παραγράφου δεν δεσμεύει τα 
μέλη του Σωματείου να ζητήσουν δικαστικά την εφαρμογή των 
διατάξεων των κανονισμών που προβλέπουν μεγαλύτερη αποζη¬ 
μίωση. Επίσης η ρύθμιση αυτή υποχωρεί σε περίπτωση που εκδο- 
θούν ευνοϊκότερες διατάξεις νόμων, Υπουργικών Αποφάσεων, 
Κανονιστικών Πράξεων ή εκδοθούν αμετάκλητες δικαστικές 
αποφάσεις με ευνοϊκότερες λύσεις στο θέμα αυτό. 

Άρθρο 11ο 
Α.Τ.Α. 

Η Αυτόματη Τιμαριθμική Αναπροσαρμογή θα εξακολουθήσει 
να χορηγείται για όσο χρόνο θα εξακολουθήσει να ισχύει η πα¬ 
ρούσα με τον τρόπο που χορηγείται σήμερα και σύμφωνα με τις 
εκάστοτε ισχύουσες σχετικές διατάξεις και Συλλογικές Συμβά- 
σεις. 

Άρθρο 12ο 
ΓΕΝΙΚΗ ΡΗΤΡΑ 

Στα λοιπά θέματα, που δεν θίγονται από την παρούσα, εξακο¬ 
λουθούν να ισχύουν σε όλους τους σχετικούς ορισμούς και προβλέ¬ 
ψεις τους, και σύμφωνα με τους όρους και τις προϋποθέσεις που 
αυτές ορίζουν οι από 24.3.1981, 20.8.1981, 16.6.1982, 
18.6.1982, 12.7.1982, 10.10.1984, 27.6.1985, 

15.12.1987 και 15.6.1988 Ε.Σ.Σ.Ε. και οι οικείες διατάξεις 
και γενικά ρυθμίσεις που διατηρήθηκαν σε ισχύ με τις παραπάνω 
Συλλογικές Συμβάσεις ή στις οποίες αυτές παραπέμπουν. 

Η Σ.Σ.Ε. να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

- +_ - 

Αριθ. 14036 (2) 

Δημοσίευση στην Εφημερίδα της Κυβερνήσεως της από 17.4.89 

ΣΣΕ επιστημονικού, τεχνικού και διοικητικού προσωπικού με 

σχέση Ι.Δ. στο Εθνικό Ίδρυμα Ερευνών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55, όπως τροποποιήθηκε-και 
συμπληρώθηκε από τα Ν.Δ. 3755/57, 186/69, 1198/72 και 
73/74. 

2. Την αριθ. 98130/21.11.88 απόφαση του Πρωθυπουργού 
και του Υπουργού Εργασίας Ανάθεση αρμοδιοτήτων Υπουργού 
Εργασίας στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 19.4.89 και συντάχθηκε το 


αρ. 72/89 πρακτικό καταθέσεως, της οποίας το περιεχόμενο 
έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
του Επιστημονικού - Ερευνητικού, Τεχνικού και Διοικητικού 

Προσωπικού με σχέση εργασίας Ιδιωτικού Δικαίου στο Εθνικό 

Ίδρυμα Ερευνών. 

Αθήνα, σήμερα την 17η Απριλίου 1989 οι παρακάτω: 

1. Ο Νικόλαος Αθανασιάδης, Πρόεδρος του Διοικητικού Συμ¬ 
βουλίου του Εθνικού Ιδρύματος Ερευνών, ως εκπρόσωπος του 
Ιδρύματος. 

2. Ο Κωνσταντίνος Καζιάνης, Πρόεδρος του επαγγελματικού 
Σωματείου «Σύλλογος Προσωπικού Εθνικού Ιδρύματος Ερευ¬ 
νών» νόμιμα εξουσιοδοτημένος. 

3. παρισταμένου και του Μιλτιάδη Τσόγκα, ως εκπροσώπου 
του εποπτεύοντος Υπουργείου Βιομηχανίας Ενέργειας και Τεχνο¬ 
λογίας - Γενική Γραμματεία Έρευνας και Τεχνολογίας, 

αποφασίσαμε με κοινή συμφωνία ότι οι όροι και συνθήκες ερ¬ 
γασίας του Επιστημονικού - Ερευνητικού, Τεχνικού και Διοικητι¬ 
κού Προσωπικού, που απασχολείται στο Εθνικό Ίδρυμα Ερευνών 
με σχέση εργασίας Ιδιωτικού Δικαίου, καθορίζονται από τους πα¬ 
ρακάτω όρους αυτής της Συλλογικής Σύμβασης: 

Στις διατάξεις αυτής της Συλλογικής Σύμβασης υπάγεται το 
επιστημονικό - ερευνητικό, τεχνικό και διοικητικό προσωπικό του 
Εθνικού Ιδρύματος Ερευνών (ΕΙΕ). 

1. Επιστημονικό - Ερευνητικό Προσωπικό » 

α. Για τους επιστήμονες μισθωτούς του ΕΙΕ, που έχουν πτυχίο 
Θετικών ή Θεωρητικών Επιστημών Ανωτάτης Σχολής της χώ¬ 
ρας ή ισότιμης αναγνωρισμένης του εξωτερικού και απασχολού¬ 
νται σε ερευνητικό, λειτουργικό ή αναπτυξιακό επιστημονικό έργο 
στο Ε.Ι.Ε. 

β. Μισθολογικά κλιμάκια. 

Οι βασικοί μισθοί κατά μήνα του παραπάνω επιστημονικού 
προσωπικού που εργάζεται στο ΕΙΕ καθορίζονται στα παρακάτω 
κλιμάκια: 


Κλιμάκιο 

Ιο 

67.150 

» 

2ο 

61.150 

» 

3ο 

55.700 

» 

4ο 

50.650 

» 

5ο 

46.150 

» 

6ο 

42.100 


7ο 

37.250 


γ. Προσόντα ένταξης: 

Η ένταξη γίνεται με βάση τα παρακάτω προσόντα 

Μισθολογικό κλιμάκιο 7ο 

Πτυχίο ανωτάτης σχολής της χώρας ή ισότιμο πτυχίο ανωτά¬ 
της σχολής του εξωτερικού. 

Μισθολογικό κλιμάκιο 6ο 

Τα προσόντα του 7ου κλιμακίου και δίπλωμα ή αποδεικτικό 
μεταπτυχιακών σπουδών που έχει διαρκέσει τουλάχιστον ένα 
ακαδημαϊκό έτος ή 3 ετή ευδόκιμη υπηρεσία στο ΕΐΕ ή παρεμ¬ 
φερή Ιδρύματα. 

Μισθολογικό κλιμάκιο 5ο 

Τα προσόντα του 7ου μισθολογικού και 6ετή ευδόκιμη προϋ¬ 
πηρεσία στο ΕΙΕ ή σε παρεμφερή Ιδρύματα ή τα προσόντα του 
6ου κλιμακίου, και 3ετή ευδόκιμη προϋπηρεσία στο ΕΙΕ ή σε πα¬ 
ρεμφερή Ιδρύματα. 

Μισθολογικό κλιμάκιο 4ο 

Τα προσόντα του 7ου κλιμακίου και 9ετή τουλάχιστον προϋ¬ 
πηρεσία στο ΕΙΕ ή σε παρεμφερή Ιδρύματα ή τα προσόντα του 
6ου κλιμακίου και 6ετή προϋπηρεσία. Στις παραπάνω περιπτώ¬ 
σεις απαιτείται επιπλέον αποδεδειγμένη ικανότητα σχεδίασης και 
εκτέλεσης ερευνητικού λειτουργικού ή αναπτυξιακού επιστημονι¬ 
κού έργου. Στο κλιμάκιο αυτό εντάσσονται όσοι έχουν διδακτο¬ 
ρικό δίπλώμα Ανωτάτης Σχολής της χώρας ή ισότιμης του εξω¬ 
τερικού. 

Μισθολογικό κλιμάκιο 3 ο 

Διδακτορικό δίπλωμα Ανωτάτης Σχολής της χώρας ή του 

εξωτερικού και 3ετή μεταδιδακτορική ευδόκιμη προϋπηρεσία ή 
διδακτορικό και 12ετή ευδόκιμη υπηρεσία στο ΕΙΕ ή σε παρεμ¬ 
φερή ιδρύματα. Στην περίπτωση αυτή χρειάζεται και αποδεδειγ¬ 
μένη ικανότητα σχεδίασης, εκτέλεσης ερευνητικού, λειτουργικού 
ή αναπτυξιακού επιστημονικού έργου. 

Μισθολογικό κλιμάκιο 2ο 

Τα προσόντα του 3ου κλιμακίου και 3ετή τουλάχιστον προϋ¬ 
πηρεσία στο 3ο κλιμάκιο του Ε.Ι.Ε. ή διδακτορικό δίπλωμα Ανω¬ 
τάτης Σχολής της χώρας ή του εξωτερικού και 6ετή τουλάχιστον 
μεταδιδακτορική προϋπηρεσία στο Ε.Ι.Ε. Για την ένταξη στο κλι¬ 
μάκιο αυτό χρειάζεται επιπλέον αποδειγμένη ικανότητα σχεδία¬ 
σης, εκτέλεσης και καθοδήγησης ερευνητικού ή αναπτυξιακού έρ¬ 
γου. 

Μισθολογικό κλιμάκιο Ιο 

Στο κλιμάκιο αυτό εντάσσονται με απόφαση του Διοικητικού 
Συμβουλίου του Ε.Ι.Ε. επιστήμονες με επαρκείς αποδείξεις ότι 
(αναγνωρίζονται σε διεθνές επίπεδο ως αυθεντία στον κλάδο. 

2. ΤΕΧΝΙΚΟ ΠΡΟΣΩΠΙΚΟ 

α. Αφορά όσους απασχολούνται στις εγκαταστάσεις και τα ερ¬ 
γαστήρια του Ε.Ι.Ε, Υπομηχανικούς, Τεχνικούς ειδικών εργα¬ 
στηριακών συσκευών. Υπεύθυνους αποθήκης και ειδικευμένους 
τεχνίτες. 

β. Μισθολογικό κλιμάκιο: 


Κλιμάκιο 

Ιο 

53.650 

» 

2ο 

49.950 

» 

3ο 

45.550 


4ο 

41.500 


5ο 

37.250 

» 

6ο 

33.150 

» 

7ο 

29.800 


8ο 

26.050 


9ο 

23.600 


γ. Κατηγορίες - Κλιμάκια - Προσόντα 
Το τεχνικό προσωπικό του ΕΙΕ κατατάσσεται στις παρακάτω 
κατηγορίες. Κατηγορία Α’ Υπομηχανικοί - Ραδιοηλεκτρολόγοι - 
Απόφοιτοι ΚΑΤΕΕ ή ΤΕΙ. 

Μισθολογικό κλιμάκιο 7ο - Ιο 

Για την ένταξη στο 7ο κλιμάκιο της κατηγορίας Α' χρειάζεται 
πτυχίο υπομηχανικού πρώην προσηρτημένων σχολών ΕΜΠ ή 
Δημόσιας Σχολής Υπομηχανικού. ΚΑΤΕΕ, ΤΕί ή Ανωτάτης 
Σχολής Ηλεκτρονικών ή ισοτίμων αναγνωρισμένων Τεχνικών 
Σχολών της χώρας ή του Εξωτερικού με 3ετή μεταλυκειακή φοί¬ 
τηση. 

Κατηγορία Β: Παρασκευαστές, Τεχνικοί Εργαστηρίων, Ρα- 
διοτεχνίτες, Εργοδηγοί, Σχεδιαστές, Τεχνικοί ειδικών εργαστη¬ 
ριακών συσκευών, υπεύθυνοι αποθήκης. 

Μισθολογικά κλιμάκια 8ο -2ο 

Για την ένταξη στο 8ο κλιμάκιο της κατηγορίας Β χρειάζεται 
απολυτήριο Μέσης Εκπαίδευσης και αρκετή επαγγελματική 
πείρα ή πτυχίο Μέσης Τεχνικής Σχολής ή Πτυχίο Σχολής Παρα¬ 
σκευαστών ή πτυχίο Τεχνικής Σχολής ή άδεια ασκήσεως επαγ¬ 
γέλματος. 

Μισθολογικό κλιμάκιο 9ο - 3ο 

Για την ένταξη στο 9ο κλιμάκιο της κατηγορίας Γ' χρειάζεται 
απολυτήριο Στοιχειώδους Εκπαιδεύσεως και 3ετή απασχόληση 
στο αντικείμενο. 

Η ένταξη των τεχνικών στα ανώτερα μισθολογικά κλιμάκια 
κατά κατηγορίες γίνεται ως εξής: 

Κατηγορία Α’ 

Εισαγωγικό κλιμάκιο 7 ο 

Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 3ο κλιμάκιο 
Μετά 15ετή ευδόκιμη υπηρεσία στο Ε.Ι.Ε. στο 2ο κλιμάκιο 
Μετά 18ετή ευδόκιμη υπηρεσία στο Ε.Ι.Ε. στο Ιο κλιμάκιο 
Κατηγορία Β' 

Εισαγωγικό κλιμάκιο 8ο 


Μετά 3ετή ευδόκιμη υπηρεσία στο Ε.Ι.Ε. στο 7ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 1 δετή ευδόκιμη υπηρεσία στο Ε.Ι.Ε. στο 3ο κλιμάκιο 
Μετά 18ετή ευδόκιμη υπηρεσία στο Ε.Ι.Ε. στο 2ο κλιμάκιο 
Κατηγορία Γ’ 

Εισαγωγικό κλιμάκιο 9ο 

Μετά 3ετή ευδόκιμη υπηρεσία στο Ε.Ι.Ε. στο 8ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 7ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 15ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 18ετή ευδόκιμη υπηρεσία στο Ε.Ι.Ε. στο 3ο κλιμάκιο 
Επειδή η αύξηση των κλιμακίων στο Τεχνικό προσωπικό από 
επτά σε εννέα γίνεται για να δοθεί δυνατότητα περαιτέρω εξέλι¬ 
ξης, η ένταξη του προσωπικού που υπηρετεί στα νέα κλιμάκια 
αντιστοιχεί: 

Κλιμάκιο σύμφωνα με την Νέα κλιμάκια όπως καθορίζονται 
1.1.1984 Σ.Σ.Ε. στη νέα προτεινόμενη Σ.Σ.Ε.' 


το 

7ο 

9ο 

>► 

6ο 

8ο 

» 

5ο 

7ο 

» 

4ο 

6ο 

» 

3ο 

5ο 

» 

2ο 

4ο 

» 

Ιο 

3ο 



2ο 



Ιο 


3. ΔΙΟΙΚΗΤΙΚΟ ΠΡΟΣΩΠΙΚΟ 

α. Αφορά το Διοικητικό και βοηθητικό προσωπικό του ΕΙΕ 
των ειδικοτήτων. Διοικητικών και οικονομικών υπαλλήλων. 
Γραμματέων, Δακτυλογράφων, Βιβλιοθηκάριων, Στενοδακτυλο- 
γράφων. Μεταφραστών, Λογιστών, Διαχειριστών, Φροντιστών, 
Αποθηκαρίων, Οδηγών αυτοκινήτων, κλητήρων. Ταχυδρόμων, 
Κηπουρών, Τηλεφωνητών, Καθαριστριών και φυλάκων, Νυχτο¬ 
φυλάκων. 

β. Κατηγορίες 

Το Διοικητικό και βοηθητικό προσωπικό κατατάσσεται στις 
κατηγορίες Α, Β, Γ, Δ και Ε. 

γ. Μισθολογικά κλιμάκια 

Οι βασικοί κατά μήνα μισθοί του Διοικητικού προσωπικού και 
βοηθητικού προσωπικού καθορίζονται κατηγορίες στα παρα- 


κάτω κλιμάκια 





Κλιμάκια 



Κατηγορίες 


Α 

Β 

Γ 

Δ 

Ε 

Ιο 54.550 

48.800 




2ο 49.950 

44.000 




3ο 45.550 

40.100 

36.900 

33.550 


4ο 41.500 

36.300 

33.600 

30.650 

30.650 

5ο 37.250 

32.300 

30.500 

27.850 

27.850 

6ο 31.950 

29.200 

25.300 

25.300 

25.300 

7ο 28.100 

25.300 

23.000 

23.000 

23.000 


Προσόντα ένταξης: 

Το παραπάνω διοικητικό και βοηθητικό προσωπικό εντάσσε¬ 
ται στις παραπάνω κατηγορίες ως εξής: 

Κατηγορία Α’ 

Για την ένταξη στο εισαγωγικό κλιμάκιο 7ο αυτής της κατη¬ 
γορίας χρειάζεται πτυχίο Ανωτάτης Σχολής ή ισότιμης σχολής 
του εξωτερικού και επαρκής πείρα στο αντίστοιχο αντικείμενο. 
Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 3ο κλιμάκιο 
Μετά 15ετή ευδόκιμη υπηρεσία στο Ε.Ι.Ε. στο 2ο κλιμάκιο 
Μετά 18ετή ευδόκιμη υπηρεσία στο Ε.Ι.Ε. στο Ιο κλιμάκιο 

Κατηγορία Β’: Γραμματείς, Δακτυλογράφοι, Στενοδακτυλο- 
γράφοι, Μεταφραστές, Λογιστές, Διαχειριστές, Βιβλιοθηκάριοι, 
Φροντιστές, Αποθηκάριοι. Για την ένταξη στο εισαγωγικό κλιμά¬ 
κιο 7ο αυτής της κατηγορίας χρειάζεται απολυτήριο Μέσης Εκ¬ 
παίδευσης ή άλλης ισότιμης Σχολής ή επαγγελματικής σχολής 
και επαρκής πείρα στο αντίστοιχο αντικείμενο ή πτυχίο μονοε¬ 
τούς τουλάχιστο μεταγυμνασιακής φοίτησης σε αναγνωρισμένη 
επαγγελματική σχολή. 

Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 3ο κλιμάκιο 
Μετά 15ετή ευδόκιμη υπηρεσία στο Ε.Ι.Ε. στο 2ο κλιμάκιο 
Μετά 18ετή ευδόκιμη υπηρεσία στο Ε.Ι.Ε. στο Ιο κλιμάκιο 
Κατηγορία Γ’: Οδηγοί αυτοκινήτων 

Για την ένταξη στο εισαγωγικό κλιμάκιο 7ο αυτής της κατη¬ 
γορίας χρειάζεται απολυτήριο στοιχειώδους εκπαίδευσης, επαγ¬ 
γελματικό δίπλωμα οδηγού αυτοκινήτου και 2ετής τουλάχιστον 
πείρα οδηγήσεως αυτοκινήτου. 

.Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 3ο κλιμάκιο 
Κατηγορία Δ': Κλητήρες, Ταχυδρόμοι, Κηπουροί, Τηλεφωνη¬ 
τές, Φύλακες, Νυχτοφύλακες. 

Για την ένταξη στο εισαγωγικό κλιμάκιο 7ο αυτής της κατη¬ 
γορίας χρειάζεται απολυτήριο στοιχειώδους εκπαίδευσης ή προϋ¬ 
πηρεσία τουλάχιστον στις ειδικότητες αυτές. 

Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Μετά 12ετή ευδόκιμη υπηρεσία στο Ε.Ι.Ε. στο 3ο κλιμάκιο 
Κατηγορίες Ε': Καθαρίστριες 
Οι καθαρίστριες εντάσσονται στο 7ο κλιμάκιο 
Μετά 3ετή ευδόκιμη υπηρεσία στο Ε.Ι.Ε. στο 6ο κλιμάκιο 
Μετά 6ετή ευδόκιμη υπηρεσία στο Ε.Ι.Ε. στο 5ο κλιμάκιο 
Μετά 9ετή ευδόκιμη υπηρεσία στο Ε.Ι.Ε. στο 4ο κλιμάκιο 
Επειδή η αύξηση των κλιμακίων στο Διοικητικό προσωπικό 
από πέντε σε επτά γίνεται για να δοθεί δυνατότητα περαιτέρω 
εξέλιξης, η ένταξη του προσωπικού που υπηρετεί στα νέα κλιμά¬ 
κια αντιστοιχεί. 

Κλιμάκια σύμφωνα με την Νέα κλιμάκια όπως καθορίζονται 
1.1.1984 Σ.Σ.Ε. στη νέα προτεινόμενη Σ.Σ.Ε. 

Επιδόματα και λοιποί όροι 

1. Επίδομα ευδόκιμης παραμονής στο ίδιο μισθολογικό κλιμά¬ 
κιο σε ποσοστό 10% του βασικού μισθού για κάθε παραμονή 
τριών χρόνων στο ίδιο κλιμάκιο και έως 5 τριετίες. Στις καθαρί¬ 
στριες το επίδομα αυτό καθορίζεται σε ποσοτό 5% του βασικού 
τους μισθού για κάθε τριετία και μέχρι έξι τριετίες. 

2. Επίδομα πολυετίας σε ποσοστό επί του βασικού μισθού 
10% για δεκαετή υπηρεσία, 14% για 15ετή υπηρεσία, 18% για 
20ετή υπηρεσία, 22% για 25ετή υπηρεσία και 26% για 30ετή 
υπηρεσία. Σαν υπηρεσία υπολογίζεται κάθε υπηρεσία ή προϋπη¬ 
ρεσία του μισθωτού στο δημόσιο με οποιαδήποτε ιδιότητα και 
σχέση εργασίας όπως και η εργασία σε άλλο ίδρυμα ή ιδιώτη. 
Στην τελευταία περίπτωση η εργασία θα πρέπει να ήταν της ειδι¬ 
κότητας του μισθωτού, 

3. Επίδομα οικογενειακών βαρών: 

α) Επίδομα γάμου σε ποσοστό 10% του βασικού μισθού 

Το επίδομα αυτό καταβάλλεται σ’ όλο το έγγαμο προσωπικό 
ανεξάρτητα του φύλλου και ανεξάρτητα του είδους του εργοδότη 


του ετέρου συζύγου. 

β) Επίδομα τέκνων: 

Για τα δύο πρώτα παιδιά από 5% 

για το τρίτο 7% 

για το τέταρτο 10% 

για καθένα από πεντε παιδιά και πάνω 15% 

Το επίδομα αυτό χορηγείται για παιδιά προερχόμενα από νό¬ 
μιμο γάμο, φυσικά θετά, νομιμοποιηθέντα και αναγνωρισθέντα' 
εφ’ όσον είναι άγαμα και δεν υπερβαίνουν το 18ο έτος της ηλικίας 
τους. 

Η καταβολή του επιδόματος μετά το 18ο έτος της ηλικίας δι¬ 
καιολογείται μόνο για παιδιά που είναι σωματικά ή πνευματικά 
ανίκανα για άσκηση βιοποριστικού επαγγέλματος. 

Ειδικά για παιδιά που φοιτούν σε ανώτερες ή ανώτατες σχολές 
το επίδομα παρέχεται και κατά τον χρόνο φοίτησής τους όπως 
αυτός προβλέπεται από τον οργανισμό κάθε σχολής και πάντως 
όχι μετά τη συμπλήρωση του 24ου έτους της ηλικίας τους. 

Το επίδομα τέκνων δίδεται και στους διαζευγμένους υπαλλή¬ 
λους του ΕΙΕ οι οποίοι έχουν την επιμέλεια ή την γονική μέριμνα 
των παιδιών. 

4. α. Επιδόματα ανθυγιεινής εργασίας ίσο με το 10% του βα¬ 
σικού μισθού του τρίτου κλιμακίου του επιστημονικού - ερευνητι¬ 
κού προσωπικού για το ερευνητικό - επιστημονικό προσωπικό και 
τους παρασκευαστές που εργάζονται στα Κέντρα Βιολογικών 
Ερευνών, Οργανικής Χημείας, Φυσικής και Θεωρητικής Χη¬ 
μείας, ανεξάρτητα από μισθολογική κατηγορία και κλιμάκιο. Για 
το επιστημονικό - ερευνητικό προσωπικό του δεύτερου και πρώ¬ 
του κλιμακίου ίσο με 10% του βασικού τους.μισθού. Επίσης το 
επίδομα αυτό υπολογισμένο κατά τον παραπάνω τρόπο δίδεται 
στις καθαρίστριες, στο προσωπικό συνεργείου συντήρησης κτη¬ 
ρίου, στους χειριστές ηλεκτρονικών υπολογιστών καθώς και χρή¬ 
στες λογιστικών μηχανών και τερματικών οθονών εφόσον διαπι¬ 
στώνεται ότι αυτό αποτελεί το βασικό έργο τους. 

β. Ειδικώτερα στο προσωπικό που εργάζεται σε εργαστηριακό 
χώρο όπου χρησιμοποιούνται ή φυλάσσονται ραδιενεργά ισότοπα 
ή χρησιμοποιείται επικίνδυνη για την υγεία ακτινοβολία για όσο 
διάστημα διαρκούν οι παραπάνω συνθήκες, το επίδομα αυτό 
ανέρχεται σε ποσοστό 20%. 

5. Επίδομα σπουδών ίσο προς 10% του βασικού μισθού του 
προσωπικού που έχει πτυχίο Ανωτάτης Σχολής της χώρας ή ισό¬ 
τιμης του εξωτερικού. 

6. Διορθωτικό ποσό χορηγείται σ’ όλο το προσωπικό του 
Ε.Ι.Ε. από 1.1.1982 ανάλογα με το ύψος των αποδοχών της 
31.12.1981 όπως καθορίζεται από την αριθ. 9019/295/82 
απόφαση του Υπουργού Οικονομικών. 

7. Από 1.5.1982 καθιερώνεται η αρχή της Αυτόματης Τιμα¬ 
ριθμικής Αναπροσαρμογής στο Προσωπικό του Ε.Ι.Ε. που γίνε¬ 
ται με βάση το άρθρο 8 της απόφασης (αρ. 12425/10.3.82) του 
Υπουργού Εργασίας που κηρύσσει εκτελεστή την υπ’ αρ. 1/82 
απόφαση του Διαιτητικού Δικαστηρίου Αθηνών. Η ΑΤΑ θα ισχύει 
και θα υπολογίζεται όπως προβλέπει η εκάστοτε απόφαση του 
Υπουργείου Οικονομικών για το Δημόσιο Τομέα. 

8. Για την αρχική ένταξη του μισθωτού στα κλιμάκια που προ¬ 
βλέπει η παρούσα σύμβαση υπολογίζεται η προϋπηρεσία του μι¬ 
σθωτού στο Ε.Ι.Ε. και σε παρεμφερή ιδρύματα της χώρας ή του 
εξωτερικού Δημοσίου ή Ιδιωτικού Τομέα και ΑΕΙ στην ειδικό¬ 
τητα για την οποία προσλαμβάνεται. Ειδικά για την αρχική 
ένταξη του επιστημονικού - ερευνητικού προσωπικού, ισχύουν τα 
κριτήρια και οι όροι όπως αυτά αναγράφονται αναλυτικά στο 
πρώτο κεφάλαιο της παρούσας Σ.Σ.Ε. για το επιστημονικό - 
ερευνητικό προσωπικό. 

9. Οποιαδήποτε προϋπηρεσία μισθωτού στο ΕΙΕ ή παρόμοια 
ιδρύματα της Χώρας ή του εξωτερικού Δημοσίου ή Ιδιωτικού το¬ 
μέα και ΑΕΙ πριν αποκτήσει τα απαιτούμενα για την ένταξη τυ¬ 
πικά προσόντα, συνυπολογίζεται μόνο για την χορήγηση επιδό¬ 
ματος πολυετίας και ευδόκιμης υπηρεσίας στο κλιμάκιο που 
εντάσσεται ο μισθωτός. Για τους μισθωτούς πτυχιούχους Ανωτά- 
των Σχολών ως προϋπηρεσία για την χορήγηση επιδόματος πο- 

λυετίας και τριετίας αναγνωρίζεται και ο χρόνος για την από¬ 
κτηση διδακτορικού διπλώματος και μέχρι 4 χρόνια, το οποίο 
έχει δοθεί από Ανώτατη Σχολή της Χώρας ή ισότιμης του εξωτε¬ 
ρικού. 

10. Για την ένταξη του μισθωτού στα παραπάνω μισθολογικά 
κλιμάκια τα προσόντα που ορίζονται διαζευκτικά παίρνονται 
υπόψη κατά τον ευνοϊκότερο τρόπο για τον μισθωτό. 

11. Ο χρόνος που απομένει από την ευδόκιμη υπηρεσία στο 
Ε.Ι.Ε. ή προϋπηρεσία σε παρόμοια Ιδρύματα μετά την αφαίρεση 
του μικρότερου απαιτούμενου χρόνου για την ένταξη του μισθω¬ 
τού στο κατάλληλο κλιμάκιο υπολογίζεται ως χ^ινος ευδόκιμης 
υπηρεσίας στο εν λόγω κλιμάκιο για χορήγηση επιδόματος τριε¬ 
τιών και πολυετιών. 

12. Η υπηρεσία των μισθωτών στο Ε.Ι.Ε. μέχρι σήμερα θεω¬ 
ρείται ευδόκιμη για την πρώτη ένταξη. 

13. Η ένταξη στα παραπάνω μισθολογικά κλιμάκια γίνεται 
από το Διοικητικό Συμβούλιο του Ε.Ι.Ε. σύμφωνα με τις προϋπο¬ 
θέσεις και τα προσόντα που προβλέπονται απ’ αυτή την σύμβαση 
για κάθε κατηγορία μισθωτών. 

14. Στο σύνολό τους οι αποδοχές του προσωπικού δεν μπορούν 
να υπολείπονται από τα γενικά ισχύοντα κατώτατα όρια μισθών 
και ημερομισθίων. 

15. Αποδοχές που καταβάλλονται και είναι ανώτερες από αυ¬ 
τές που καθορίζονται από αυτή την Συλλογική Σύμβαση εξακο¬ 
λουθούν να ισχύυον. 

16. Για τις μητέρες που εργάζονται στο Ίδρυμα ή άδεια τοκε¬ 
τού καθορίζεται σε 16 εβδομάδες. 

Μετά την γέννηση του παιδιού το ωράριο των μητέρων μειώ¬ 
νεται κατά 2 ώρες για τα δύο πρώτα χρόνια και κατά 1 ώρα για 
τα δύο επόμενα. Ο καθορισμός του παραπάνω ωραρίου γίνεται 
από την μητέρα σύμφωνα με τις ανάγκες της. 

Η σύμβαση αυτή ισχύει από 1ης Ιανουάριου 1989. 

Η Σ.Σ.Ε. να δημοσιευθεί στην Εφημερίδα της Κυβερνή- 
σεως. « 

Αθήνα, 26 Απριλίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

- 4 - 

Αριθ. 14035 (3) 

Δημοσίευση στην Εφημερίδα της Κυβέρνησης της από 14.4.89 
ΣΣΕ Μακαρονοτεχνιτών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74. 

2. Την αριθμ. 98130/21.11.88 απόφαση του πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
Υπουργού Εργασίας στον Υπουργό Εργασίας», αποφασίζουμε: 

Να δημοσιευθεί στην Εφημερίδα της κυβερνήσεως η πιο πάνω 
ΣΣΕ, η οποία μας κατατέθηκε της 14.4.89 και συντάχθηκε το 
υπ’ αρ. 70/89 πρακτικό καταθέσεως, της οποίας το περιεχόμενο 
έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΜΑΚΑΡΟΝΟΤΕΧΝΙΤΩΝ 

Εν Αθήναις σήμερον την 14 Απριλίου 1989 οι υπογεγραμμέ¬ 
νοι αφ’ ενός Ελευθέριος Μαντζίκας & Ανδρέας Σακκαλής, Πρόε¬ 
δρος & Αντιπρόεδρος αντιστοίχως του ΠΑΝΕΛΛΗΝΙΟΥ ΣΥΝ¬ 
ΔΕΣΜΟΥ ΒΙΟΜΗΧΑΝΩΝ ΖΥΜΑΡΙΚΩΝ, αφ’ ετέρου Παναγι¬ 
ώτης Κυλίδης και Παναγιώτης Πετράκος, Πρόεδρος και Γενικός 
Γραμματέας αντιστοίχως της ΠΑΝΕΛΛΗΝΙΟΥ ΟΜΟΣΠΟΝ¬ 
ΔΙΑΣ ΜΥΛΕΡΓΑΤΟΫΠΑΛΛΗΛΩΝ ΚΑΙ ΜΑΚΑΡΟΝΟΤΕ- 
ΧΝΙΤΩΝ άπαντες νομίμως εξουσιοδοτημένοι δια υπογραφήν της 

παρούσης Κλαδικής Συλλογικής Συμβάσεως Εργασίας συνομο- 

' 

/ 


λόγησαν τα κατωτέρω λαβόντες υπ’ όψιν και την από 10.3.1989 
ΕΓΣΣΕ. 

1. Τα συνολικά κατώτατα όρια των ημερομισθίων των εργα¬ 
ζομένων εις τα εργοστάσια ζυμαρικών απάσης της χώρας καθο¬ 
ρίζονται ως ακολούθως: 

α) Αρχιτεχνίτης όπου χρησιμοποιείται δρχ. 2.998 
β) Ειδικός χειριστής Μακ/νίητς δρχ. 2.938 
γ) Ζυμωτής δια τα παλαιού τύπου εργοστάσια δρχ. 2.938 
δ) Βοηθός ανεξαρτήτου ηλικίας & χρόνου υπηρεσίας δρχ. 
2.696 

Τα ανωτέρω αντιπροσωπεύουν τα συνολικά κατώτατα όρια 
ημερομισθίων της από 27.3.84 Σ.Σ.Ε. εις τα οποία προσετέθη- 
σαν οι εκάστοτε χορηγηθείσες ΑΤΑ μέχρι σήμερον συμπεριλαμ- 
βανομένης και της τοιαύτης της 1.1.89 ήτοι: 6,9% 2,2%, 
8,2%, 6,6%, 2,1%, 4,5%, 1,3%, 4,7%, 4,1%, 1%, 4,5%, 
διορθωτικό 4,3% πρόσθετη αύξηση λόγω συμβολής των εργαζο¬ 
μένων στη βελτίωση της ανταγωνιστικότητας 1,2% της ΕΞΣΣΕ 
& 2,5% εισέτι κατόπιν συμφωνίας των συμβαλλομμένων, 4%, 
1,5%, 6,5%, 1,4%, διορθωτικό έτους 1988, πρόσθετο ποσόν 
δρχ. 20 (παρ. 10 της από 2.3.88 Συμβάσεώς μας), 3,8% της 
ΕΓΣΣΕ, 0,3% κατόπιν συμφωνίας των συμβαλομμένων και τέ¬ 
λος ΑΤΑ α’ τετραμήνου 1989 εκ. 4%. 

2. Αι ως άνω ειδικότητες Αρχ/της, Ειδικός Χειριστής, Ζυμω¬ 
τής και Βοηθός αφορούν τους απασχολουμένους εις την παραγω¬ 
γική διαδικασία, άρχεται από της τροφοδοσίας της πρώτης ύλης 
εις τα μπουράτα και περατούται άμα τη αποξηράνσει του προϊό¬ 
ντος. 

3. Η συλλογή, η κοπή, η τοποθέτησις εντός κιβωτίου ή σάκ- 
κων, η μεταφορά των προϊόντων μέχρι των χώρων της συσκευα- 
σίας αυτόματου ή χειροποιήτου τοιαύτης θεωρείται εργασία βοη¬ 
θού αμοιβομένης με συνολικό ημερομίσθιο δραχμών 2696. 

4. Εις τους απασχολουμένους εις το τυχόν υπάρχοντα εν τω 
εργοστασίων σφυρόμυλον, καταβάλλεται το συνολικό ημερομί¬ 
σθιο βοηθού εκ δρχ. 2696. 

5. Τα ανωτέρω συνολικά ημερομίσθια προσαυξάνονται ως 
ακολούθως: 

α) Εφ’ όσον δεν έχουν τριετή προϋπηρεσία εις οιονδήποτε εργο¬ 
στάσιο ή εργοδότη λαμβάνουν το συνολικό ημερομίσθιο της πα¬ 
ρούσης Συμβάσεως. 

β) Εφ’ όσον προσκομίσουν βεβαίωση από οιοδνήποτε εργοδότη 
ότι συνεπλήρωσαν τριετή προϋπηρεσία λαμβάνουν το συνολικό 
ημερομίσθιο προσαυξημένο δια δρχ. 141. 

γ) Εφ’ όσον συνεπλήρωσαν τριετή υπηρεσία εις εργοστάσια ζυ¬ 
μαρικών και δεν έχουν άλλη προϋπηρεσία λαμβάνουν το συνολικό 
ημερομίσθιο προσαυξημένο κατά δρχ. 141. 

δ) Εφ’ όσον έχουν τριετή προϋπηρεσία εις οιονδήποτε εργοστά¬ 
σιο ζυμαρικών ή άλλη επιχείρηση και τριετή υπηρεσία εις εργο¬ 
στάσιο ζυμαρικών ήτοι 6ετή προϋπηρεσία λαμβάνουν το συνολικό 
ημερομίσθιο προσαυξημένο δια δρχ. 240. 

ε) Μετά 9ετή υπηρεσία εις εργοστάσια ζυμαρικών λαμβάνουν 
συνολικό ημερομίσθιο προσαυξημένο δια δρχ. 357. 

στ) Μετά τη συμπλήρωση 12ετούς εργασίας εις εργοστάσιο ζυ¬ 
μαρικών λαμβάνουν το συνολικό ημερομίσθιο προσαυξημένο δια 
δρχ. 423. 

ζ) Μετά τη συμπλήρωση 1 δετούς εργασίας εις εργοστάσιο ζυ¬ 
μαρικών λαμβάνουν το συνολικό ημερομίσθιο προσαυξημένο δια 
δρχ. 482. 

η) Μετά τη .συμπλήρωση 1 δετούς εργασίας εις εργοστάσιο ζυ¬ 
μαρικών λαμβάνουν το συνολικό ημερομίσθιο προσαυξημένο δια 
δρχ. 574. 

θ) Μετά τη συμπλήρωση 21 ετών εργασίας εις εργοστάσιο ζυ¬ 
μαρικών λαμβάνουν το συνολικό ημερομίσθιο προσαυξημένο δια 
δρχ. 659. 

Τα ανωτέρω ποσά αντιπροσωπεύουν τα αντίστοιχα ποσά πο¬ 
λυετιών της από 27.3.84 Σ.Σ.Ε. Μακ/τών ως αυτές ετροποποι- 
ήθησαν με την παρούσα (7 τριετίες) στα οποία έχουν προστεθεί 
και όλες οι έκτοτε μέχρι σήμερα ΑΤΑ συμπεριλαμβανομένης και 
της τοιαύτης από 1.1.89 ήτοι: 6,9% 2,2%, 8,2%, 6,6%, 

2,1%, 4,5%, 1,3%, 4,7%, 4,1%, 1%, 4,5%, διορθωτικό 
4,3% πρόσθετη αύξηση λόγω συμβολής των εργαζομένων στη 
βελτίωση της ανταγωνιστικότητας 1,2% της ΕΓΣΣΕ & 2,5% 
εισέτι κατόπιν συμφωνίας των συμβαλλομμένων, 4%, 1,5%, 
6,5%, 1,4%, διορθωτικό έτους 1988, 3,8% της ΕΓΣΣΕ, 0,3% 
κατόπιν συμφωνίας των συμβαλομμένων και τέλος ΑΤΑ α' τε¬ 
τράμηνου 1989 εκ. 4%. 

6. Εις τας ανωτέρω ειδικότητας χορηγείται επίδομα ειδικών 
συνθηκών ανερχόμενο εις 10% επί του συνολικού ημερομισθίου 
προσαυξημένο κατά το επίδομα των πολυετιών. 

7. Θήλεις εργάτριαι εκτελούσαι εργασίαν αντίστοιχον των αρ- 
ρένων εργατών δικαιούνται το δια τους άρρενες προβλεπόμενο 
ημερομίσθιο. 

8. Οι απασχολούμενοι εις την περαιτέρω διαδικασία της συ- 
σκευασίας των προϊόντων α) εις την χειροποίητου συσκευασίαν 
(ζύγισμα, περιτύλιγμα, επικόλλησις ετικεττών κ.λ.π.) β) εις την 
αυτόματον συσκευασίαν ήτις άρχεται από της τροφοδοσίας των 
μηχανών συσκευασίας διά ζυμαρικών κοφτών, ή μακρών, των 
ευρισκομένων εντός κυψελών σάκκων, κιβωτίων, χοανών, εις 
οιονδήποτε σημείον και αν ευρίσκονται αυτά και συνεχίζεται με 
την αλλαγή υλικών συσκευασίας εις τας μηχανάς και λοιπάς ερ¬ 
γασίας επ’ αυτών με την τοποθέτησιν πακέτων εντός χαρτοκιβω¬ 
τίων ή σακκουλών και με τας λοιπάς εργασίας μέχρι περατώσεως 
της συσκευασίας ως και τη μεταφορά και διακίνησιν των ετοίμων 
προϊόντων από τους χώρους συσκευσίας εις τας αποθήκας εντός 
του εργοστασίου και εν συνεχεία φόρτωσιν επί των αυτοκινήτων 
αμοίβονται με συνολικό ημερομίσθιο αναλόγως των ετών υπηρε¬ 
σίας και ανεξαρτήτως ηλικίας ήτοι: 

α) Δια μεν τους νεοπροσλαμβανομένους εφ’ όσον δεν έχουν 
3ετή προϋπηρεσία εις οιονδήποτε εργοδότην θα λαμβάνουν συνο¬ 
λικό ημερομίσθιο δρχ. 2589. 

β) Εφ’ όσον όμως προσκομίσουν βεβαίωσιν τριετούς προϋηρε- 
σίας εις οιονδήποτε εργοδότην λαμβάνουν το συνολικό ημερομί¬ 
σθιο της παρούσης ΣΣΕ προσαυξημένο με δρχ. 124. 

γ) Εφ’ όσον συνεπλήρωσαν 3ετή υπηρεσία εις εργοστάσιου ζυ¬ 
μαρικών και δεν έχουν προϋπηρεσία εις άλλον εργοδότην θα λαμ¬ 
βάνουν επίσης το συνολικό ημερομίσθιο προσαυξημένο δια δρχ. 
124. 

δ) Εφ’ όσον έχουν 3ετή προϋπηρεσία εις άλλον εργοδότην και 
3ετή υπηρεσία εις εργοστάσιου ζυμαρικών ήτοι εν συνόλω 6ετή 
προϋπηρεσία λαμβάνουν το συνολικό ημερομίσθιο προσαυξημένο 
δια δρχ. 212. 

ε) Μετά την συμπλήρωσιν 9ετούς απασχολήσεως εις εργοστά¬ 
σιου ζυμαρικών λαμβάνουν το συνολικό ημερομίσθιο προσαυξη¬ 
μένο δια δρχ. 302. 

στ) Μετά την συμπλήρωσιν 12ετούς εργασίας εις εργοστάσιο 
ζυμαρικών λαμβάνουν το συνολικό ημερομίσθιο προσαυξημένο 
δια δρχ. 333. 

ζ) Μετά τη συμπλήρωσιν 1 δετούς εργασίας εις εργοστάσιο ζυ¬ 
μαρικών λαμβάνουν το συνολικό ημερομίσθιο προσαυξημένο δια 


δρχ. 392. 

η) Μετά την συμπλήρωσιν 1 δετούς εργασίας το συνολικό ημε¬ 
ρομίσθιο προσαυξημένο με δρχ. 482. 

θ) Μετά την συμπλήρωσιν 21 ετών εργασίας εις εργοστάσιο 
ζυμαρικών λαμβάνουν το συνολικό ημερομίσθιο προσαυξημένο 
δια δρχ. 573. 

Τα ανωτέρω ποσά αντιπροσωπεύουν τα αντίστοιχα ποσά ημε¬ 
ρομίσθιών πολυετιών της από 27.3.84 Σ.Σ.Ε. Μακ/τών στα 
οποία έχουν προστεθεί και όλες οι έκτοτε μέχρι σήμερα ΑΤΑ, συ- 
μπεριλαμβανομένης και της τοιαύτης της 1.1.89 ήτοι: 6,9% 
2,2%, 8,2%, 6,6%, 2,1%, 4,5%, 1,3%, 4,7%, 4,1%, 1%, 
4,5%, διορθωτικό 4,3% πρόσθετη αύξηση λόγω συμβολής των 
εργαζομένων στη βελτίωση της ανταγωνιστικότητος 1,2% της 
ΕΓΣΣΕ & 2,5% εισέτι κατόπιν συμφωνίας των συμβαλλομμέ¬ 
νων, 4%, 1,5%, 6,5%, 1,4%, διορθωτικό έτους 1988, πρό¬ 
σθετο ποσόν δρχ. 20 (παρ. 10 της από 2.3.88 Συμβάσεώς μας), 
3,8% της ΕΓΣΣΕ, 0,3% κατόπιν συμφωνίας των συμβαλομμέ¬ 
νων και τέλος ΑΤΑ α' τετραμήνου 1989 εκ. 4%. 

9. Το επίδομα γάμου ορίζεται σε 10% επί του συνολικού ημε¬ 
ρομισθίου προσαυξημένο κατά το επίδομα των πολυετιών και κα¬ 
ταβάλλεται σε όλους τους έγγαμους ανεξαρτήτως φύλου. 

10. Χορηγούνται δύο παντελόνια, δύο (2) υποκάμισα εις τους 
άρρενες και δύο (2) μπλούζες εις τας θήλεις ως και εν ζεύγος πέ¬ 
διλων δερμάτινων εις τους άρρενες και θήλεις ανήκοντα πάντα 
κατά κυριότητα εις τον εργοδότην και χρησιμοποιούμενα μόνον 
κατά τας ώρας εργασίας, και αντικαθιστώμενα άπαξ του έτους. 

11. Επίσης χορηγούνται πέντε (5) κιλά μακαρόνια καθ’ έκα¬ 
στον μήνα. 

12. Παρέχεται δημέρος άδειας γάμου πλέον εκείνης της προ- 
βλεπομένης υπο του Α.Ν. 539/45. 

13. Η επίσημος εορτή (του Αγίου Φανουρίου) του Σωματείου 
των Μακ/τών Πειραιώς-Αθηνών ή άλλη εορτή (των κατά τό¬ 
πους σωματείων) δεν αποτελεί αργίαν. Εν τούτοις το συνολικό 
ημερομίσθιο άνευ ουδεμιάς προσαυξήσεως καταβάλλεται εις 
όσους των Μακ/τών των κατά τόπους σωματείων μετάσχουν της 
γενομένης την πρώτη μετά την εορτήν Κυριακήν της αρτοκλα¬ 
σίας και εορτής. 

Της υποχρεώσεως τοιαύτης συμμετοχής απαλλάσσονται οι 
κατά την Κυριακήν εργαζόμενοι, δικαιούνται δε επίσης οι απέχο- 
ντες λόγω αδείας ή ασθένειας. 

14. Επίσης θα εφαρμόζεται η αυτόματη Τιμαριθμική Αναπρο¬ 
σαρμογή ως αύτη θα ορίζεται εκάστοτε υπο των σχετικών Υπουρ¬ 
γικών Αποφάσεων. 

15. Η ισχύς της παρούσης άρχεται από 1 Ιανουάριου 1989. 

Η Σ.Σ.Ε. να δημοσιευθεί στην Εφημερίδα της Κυβερνή¬ 
σεις. 

Αθήνα, 26 Απριλίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμόύ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 | 

Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 



Ποσοστό 5% υπέρ του Ταμείου Αλληλο- 




βοήθειας του Προσωπικού (ΤΑΠΕΤ) 

α) Για το Τεύχος Α' 

Δρχ. 

7.000 

Δρχ. 

350 

β) 

» » » Β' 

» 

10.000 

» 

500 

Υ) 

» » » Γ' 

» 

4.000 

» 

200 

δ) 

» » » Δ' 

» 

10.000 

» 

500 

ε) 

» » » Αναπτυξιακών Πράξεων 

» 

8.000 

» 

400 

στ) 

» » » Ν.Π.Δ.Δ. 

» 

4.000 

» 

200 

ζ) 

» » » ΠΑΡΑΡΤΗΜΑ 

» 

2.000 

» 

100 

η) 

» » » Δελτ. Εμπ.& Βιομ. Ιδ. 

» 

5.000 

» 

250 

θ) 

» » » Αν. Ειδικού Δικαστηρίου 

» 

1.000 

» 

50 

ι) 

» » » Α.Ε. & Ε.Π.Ε. 

» 

20.000 

» 

1.000 

ια) Για ( όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















